gold1
ప్రకాశించిన పసిడి మార్కెట్‌
న్యూఢిల్లీ: అంతర్జాతీయంగా పసిడిమార్కెట్లలో నెలకొన్న ధోరణులు దేశీయ మార్కెట్లకు ఊతం ఇచ్చాయి. బులియన్‌ మార్కెట్‌లో పదిగ్రాముల బంగారం రూ.100కు పెరిగి రూ.29,430కి చేరింది. వెండిధరలు కూడా కిలో 42 వేల మార్క్‌కు చేరాయి. రూ.200 పెరిగినట్లు అంచనా. పారిశ్రామిక యూనిట్లు, నాణేతల తయారీదారులు కొనుగోల్లు పెంచడమే ఇందుకుకీలకం. విదేశీ మార్కెట్లలో ట్రేడర్లు కొనుగోళ్లకారణంగా బంగారంధరలు పెరిగాయి. నెలరోజుల గరిష్టస్థాయికి చేరినట్లు అంచనా. వీటికితోడు డాలర్‌ నీరసించడం కూడా కొంత తోడయింది. అలాగే డొనాల్డ్‌ట్రంప్‌ హెల్త్‌కేర్‌ సంస్కరణల బిల్లు ఆమోదంలో విఫలంకావడం కూడా కొంత ప్రభావంచూపించింది. అంతర్జాతీయ విఫణిలో బంగారం ఔన్స్‌ ఒక్కింటికి 1.22శాతంపెరిగి 1258.1 డాలర్లకు చేరింది. గడచిన ఫిబ్రవరి 28వ తేదీనాటి గరిష్టధరలు నమోదుచేసాయి. వెండిధరలు కూడా 0.96శాతం పెరిగి ఔన్స్‌ ఒక్కింటికి 17.91డాలర్లకు చేరాయి. వీటితో పాటే స్థానికంగా జ్యుయెలర్లు, రిటైలర్లు కొను గోళ్లు పెంచడంతో పసిడికి గిరాకీ పెరిగింది. దేశ రాజధాని పరిసర మార్కెట్లలో 99.9 కేరట్లు, 99.5కేరట్ల స్వఛ్ఛమైన బంగారం రూ.100 చొప్పున పెరిగి రూ.29,430కిచేరింది. 22కేరట్లు రూ.29,290కు చేరింది. శనివారం రూ.20 తగ్గిన బంగారం సోమవారం 100 పెరిగింది. సవర్లలో చూస్తే ఎనిమిది గ్రాముల బంగారం 24,400గా ట్రేడ్‌ అయింది. బంగారంతో పాటే వెండిధరలు కూడా రూ.200 పెరిగి కిలో రూ.42 వేలకు చేరాయి. వారంవారం పంపిణీ కింద రూ.205పెరిగి 41,735రూపాయలకి చేరాయి. వెండినాణేలపరంగా చూస్తే 71వేల రూపాయలకు కొనుగోళ్లు, ప్రతి వందనాణేల విక్రయానికి 72 వేల చొప్పున ధరలు పలికాయి.